cyanic-selkie/wikianc huggingface dataset:
NBA-ის მაღაზია
ნიუ-იორკ სიტი
მაღაზია შეიქმნა 1998 წლის შემოდგომაზე, რომლის ფართობი 3 300 მ² იყო. მაღაზია სთავაზობდა მომხმარებელს უფასო ვიდეო თამაშებს, საკალათბურთო პარკეტის რეგულირებას და სხვა საშუალებებს. ბევრ პროდუქტთან ერთად, მაღაზია ყიდდა NBA-ის და WNBA-ის მაისურებს, ყოფილი მოთამაშეების რეპლიკა მაისურებს, კოლექციისთვის შესაგროვებელ მარკებს, სურათებს და სხვა საჩუქრებს თუ ატრიბუტიკას. , ასევე მაღაზიაში იყო რამოდეინმე განყოფილება, ერთ-ერთი მათგანი სახლის სექცია, სადაც მომხმარებელს შეეძლო ეყიდა ისეთი ნივთები, როგორებიცაა ბალიშები, თეფშები და სხვადასხვა NBA-ისთან დაკავშირებული და მორთული ნივთები. NBA-ში მომუშავე პერსონალი, მათ შორის მოთამაშეები, იღებდნენ 30% ფასდაკლებას ყველანაირ შენაძენზე. ყველაზე ძვირად ღირებული ნივთი იყო 75 000 აშშ $ შეფასებული „ფოტო კოლაში“, რომელშიც NBA-ის ისტორიაში 50 საუკეთესო მოთამაშე იყო შესული.
კონტრუქციის შენებისას ასევე გათვალისწინებული იყო ზედა ფიცრების მონგრევა, რაგან უფრო დიდი სივრცხე შექმნილიყო მაღაზიაში. გახსნის 1998 წლიდან დღიდან მოყოლებული, სტივ კენდელორო იყო მაღაზიის პირადი თანაშემწე. მაღაზიას ხშირად სტუმრობდნენ ცნობილი ხალხი, ტურისტები, NBA-ის მოთამაშეები, რომლებიც იყვნენ ქალაქში, თამაშობდნენ ნიუ-იორკ ნიქსის ან ნიუ-ჯერსი ნეტსის რიგებში. NBA-ის მაღაზიას თავისი არსებობის მანძილზე ეწვივნენ ისეთი მნიშვნელოვანი სტუმრები, როგორებიც არიან ყოფილი აშშ-ის პრეზიდენტი ბილ კლინტონი, ლონდონის გუბერნატორი კენ ლივინგსტონი, რომელსაც პირადად დაათვალიერებინა NBA-ის რწმუნებულმა დევიდ სტერნმა. მაღაზიამ ასევე უმასპინძლა NBA-ის მაღაზიის კონცერტის სერიების, სადაც მუსიკოსებმა არაერთი სიმღერა შეასრულეს მაღაზიის მისაღების პარკეტზე, მათ შორის მიშელ ბრენჩი, Destiny's Child, Run–D.M.C. და აარონ კარტერი.
NBA-ის მაღაზია ნიუ-იორკში აძლევდა მომხმარებელს საშუალებას, რომ დაექირავებინა მაღაზიის ფართი დაბადების დღის წვეულებებისთვის ან სხვა დახურული ღონისძიებებისთვის, ასევე იყო მასპინძელი სხვადასხვა საქველმოქმედო საღამოებისთვის. 2006 წლის შობის პერიოდში, NBA-ის მოთამაშის დუეინ უეიდის მეუღლე იყო მაღაზიაში მოხალისედ, რომელიც NBA-ის მაღაზიის დღესასწაულის სათამაშოების სექციაში იყო. ნიუ-იორკ ნიქსი რეგულარულად მართავდა წვეულებებს, ასევე ხშირად გასცემდა ავტოგრაფებს, მაგალითად ნიუ-იორკ ნიქსის მოთამაშეები ედი ქარი, ზაქ რენდოლფი და ასევე WNBA-ის მოთამაშე კიმ ჰემფტონი შეხვდნენ გულშემატკივრებს და მრავალ ატრიბუტიკაზე მოუწერეს ხელი.
2007 წელს, მაღაზიამ უმასძპინძლა მოდას, სადაც ნაჩვენები იქნა Casual Male Retail Group მამაკაცის დიდი & და მაღალი შოუ, რომელიც დიდი პოპულარობით სარგებლობს სპორტული ტანისამოსით ცნობილ ათლეტებს შორის. NBA-ის რამდენიმე მოთამაშე ძალიან ბედნიერი იყო მხარდაჭერით ამ ყოველივესი.
2007 წელს ყველაზე გაყიდვადი გუნდის ატრეიბუტიკა იყო ლოს-ანჯელეს ლეიკერსი, ნიუ-იორკ ნიქსი და 2006 წლის NBA-ის ჩემპიონი მაიამი ჰიტი. მომდევნო წელს ლეიკერსმა და ნიქსმა შეინარჩუნეს ტოპ პოზიცია, თუმცა ჰიტი ჩანაცვლებული იქნა 2008 წლის NBA-ის ჩემპიონ ბოსტონ სელტიქსით.
NBA-ის მაღაზია დახურული იქნა 2011 წლის 13 თებერვალს დიდი გადასახადის გამო. „მაღალი ქირის გადასახადის გამო, ჩვენ არ შეგვიძლია ამჯერად სხვა გზა ვიპოვოთ“ - განაცხადა NBA-ის აღმასრულებლის ვიცე პრეზიდენტმა გლობალური კომერციული წარმოების დარგში სელ ლაროკამ. სანამ ლიგა ეძებს ახალ ლოკაციას, მაღაზია დროებით გადავიდა მეხეთე ავენიუს 590-ზე.
პეკინი, ჩინეთი
thumb|left|საერთაშორისო მოთამაშეები, მაგალითად ჩინეთის საკალათბურთო ნაკრების წევრ იაო მინგმა გაზარდა ინტერესი და მოთხოვნა და გაუხსნა საშუალება NBA-ის ყვექნის ფარგლებს გარეთ. NBA-ი ასევე აშშ-ის ფარგლებს გარეთ ყიდის მის პროდუქციას. ყველაზე აღსაღნიშნავი ჩინეთის ბაზარია. NBA-ის საერთაშორისო ოპერაციები მხოლოდ 10% ტოტალურ მოგებას ტოვებს, მიუხედავად ამისა, NBA-ი ამჯერად ხედავ დიდ შესაძლო მოგებას ბიზნესის ქვეყნის გარეთ გაფართოების შემთხვევაში.
სტატისტიკამ აჩვენა, რომ ჩინეთის 1.3 მილიარდი მოსახლეობიდან 300 მილიონი მოსახლეობისა თამაშობს კალათბურთს, მათ შორის 83% მამრობითი სქესის წარმომადგენელია 15-61 წლის ასაკში, რომელსაც კალათბურთის მიმართ ინტერესი გააჩნია, რის შედეგადაც NBA აღიარებული იქნა ყველაზე პოპულარულ სპორტად ქვეყანაში. 2006 წელს NBA-იმ განაცხადა, რომ აპირებდა პირველი მაღაზიის გახსნას პეკინში ან შანხაიში (ჩინეთში). 2002 წლის NBA-ის დრაფტზე #1 აყვანილი იაო მინგის და 2007 წლის დრაფტზე მე-6 ნომრად არჩეული იი იანლიენმა გაზარდეს პოპულარობა მათ ქვეყანაში, რის შედეგადაც დღეს NBA-ის ბაზარის მოთხოვნა გაზრდილია ქვეყანაში. 2006 წლის სეზონში, NBA-ი გადასცემდა 215 ქვეყანაში, რა დროსაც NBA-ის გუნდების შემადგენლობაში ტოტალურად 83 უცხოელი მოთამაშე ირიცხებოდა, რაც ტოტალური მოთამაშეების 1/4 შეადგენდა. 2008 წელში უკვე 75 მოთამაშე იყო 32 სხვადასხვა ქვეყნიდან.
2008 წლის 14 იანვარს, NBA-იმ განაცხადა NBA-ის ჩინეთის ფორმაციის შესახებ (რის მიხედვითაც სატელევიზიო კომპანია ESPN-ი ჩაეშვებოდა ჩინურ კომპანიებთან კავშირში). 2008 წლის საზაფხულო ოლიმპიური თამაშებიდან გამომდინარე, რომელიც პეინში უნდა ჩატარებულიყო, NBA გახსნა დროშიანი მაღაზია პეკინში. JuneYao-ს ჯგუფი იქნა არჩეული და ლიდერობდა მაღაზიის მარკეტინგულ ოპერაციებს.
NBA-ის ამჟამად ორი მაღაზია აქვს ჩინეთში (ორივე პეკინში) და დამარსებელ ჩენის გეგმების მიხედვით ეს რაოდენობა 1000-მდე უნდა გაიზარდოს მომდევნო 5 წლის მანძილზე. პირველი მათგანი გახსნილი იქნა 2008 წლის 15 ივლისს, სადაც 400-ზე მეტი სხვადასხვა ნივთი იყიდებოდა: დაახლოებით 1 000 ადამიანი შეიკრიბა გახსნის დღეს. International Herald Tribune-ის ინფორმაციით, გაყიდვები 60% -ით გაიზარდა 2008 წელს. 1/3 nba.com შეკვეთებისა, ჩინეთის არეადან მოდის (china.nba.com) დაწერილია Mandarin-ში, რომელიც შექმნილია Plus Factory-ს მიერ ნიუ-იორკ სიტის ფირმებისგან პეკინის ოფისებში.
ანგარიშები NBA-ის მაისურების გაყიდვების შესახებ 3 წლის მანძილე (2006-2009) აჩვენებს, რომ ყველაზე გაყიდვადი კობი ბრაიანტის მაისური იყო ლოს-ანჯელეს ლეიკერსისა ჩინეთში, მიუხედავად ამისა იაო მინგის მე-6, მე-10 და მე-6 ადგილებს ინარჩუნებდა, მაშინ როდესაც მისი ტანაგუნდელი ტრეისი მაკგრედი მე-3 ადგილზე იმყოფებოდა ზედიზედ 2 სეზონის განმავლობაში.
მეორე ცხოვრება
220px|thumb|NBA-ის ვირტუალური მაღაზია სახელად „მეორე ცხოვრება“. MMORPG-ს მეორე ცხოვრება, ინტერნეტში შექმნილი ვირტუალური მსოფლიო თამაშია, რომელიც მის მომხმარებელს სთავაზობს თამაშს NBA-ის რეპლიკით თამაშს. 3-D ვირტუალური რეპლიკა მოხმარებაში 2007 წლის 1 მაისს ჩაეშვა, როდესაც NBA-ის ფინალში სან-ანტონიო სპურსი და კლივლენდ კავალიერსი ხვდებოდნენ, როდესაც ცდილობდნენ გლობალურ აუდიენციის მოზიდვას NBA-ის ვირტუალურ სამყაროს ბიზნესში. NBA-ის ვირტუალური მაღაზია არის NBA-ის ვირტუალური შტაბის ნაწილი. ასევე სხვა მოკავშირეები არიან T-Mobile არენა, სადაც მოთამაშეებს შეუძლიათ აირჩიონ სურათი ან უყურონ ფინალის მიმოხილვას JumboTron-ზე. ამ პროექტის გაშვების დროს, ეს იყო პირველი ვირტუალური სამყარო, რომელიც შექმნილი იქნა NBA-ის მიერ. ვირტუალური მაღაზიის შესასვლელი მოდელი იყო ნიუ-იორკში განთავსებული მაღაზიის მსგავსი, რომელსაც ზუსტად ანალოგიური კარებებიც ჰქონდა იგივე ოქროსფერი NBA-ის წარწერით.
სქოლიო
კატეგორია:ნაციონალური საკალათბურთო ასოციაცია კატეგორია:მაღაზიები ნიუ-იორკში
ზაარლანდი
thumb|left|200px|ზაარლანდი
კატეგორია:გერმანიის მხარეები
ანდრიაწმინდის წმინდა ანდრია პირველწოდებულის ეკლესია
300px|მინი ანდრიაწმინდის წმინდა ანდრია პირველწოდებულის ეკლესია — არქიტექტურული ძეგლი ახალციხის მუნიციპალიტეტის სოფელ ანდრიაწმინდაში, სასაფლაოზე. აგებულია X საუკუნეში.
არქიტექტურული აღწერა
ეკლესია (გარე ზომები 4,74X8,22 მ.) ნაგებია კარგად გათლილი სხვადასხვა ტონალობის მოწითალო ან ჟანგისფერი ტუფით და ქვიშაქვის კვადრებით. ეკლესიაში თავდაპირველად ორი შესასვლელი იყო, ერთი სამხრეთიდან და მეორე დასავლეთიდან, ეს უკანასკნელი მოგვიანებით ამოუშენებიათ. ეკლესია ორი-აღმოსავლეთისა და დასავლეთის სარკმლებით ნათდება (ქართული ხუროთმოძღვრებისათვის უჩვეულოა გრძივი კედლები სარკმლების გარეშე).
ტაძრის ფასადები მარტივია, თვალში გვხვდება კარგად დამუშავებული და სწორ რიგებად დაწყობილი საკმაოდ დიდი ზომის ტუფის სხვადასხვა ფერის კვადრები. ორივე კარი გარედან არქიტრავითაა დასრულებული, შიდა მხრიდან კი თაღითაა გადახურული. ეკლესიის დარბაზი ორი სარკმლით ნათდება. ცილინდრული კამარით გადახურული დარბაზის სივრცე სადაა, სრულდება აღმოსავლეთით აფსიდით.
ეკლესიის ფასადებზე ერთადერთი შემორჩენილი დეკორი დასავლეთის სარკმლის თავსართია. კვადრატული მოხაზულობის ტუფის ქვაზე, ჩაწეული ფონით, მოჩარჩოება და ჯვარია გამოკვეთილი. სავარაუდოდ მოპირკეთება საკურთხევლის სარკმელსაც ექნებოდა, მაგრამ დაკარგულია და მთელი სარკმლის ღიობი ახლადგათლილი ქვითაა ამოყვანილი. ფასადებს წრეთარგითა და თაროთი შედგენილი კარნიზები ასრულებს. სახურავი კრამიტითაა შემოსილი.
ლიტერატურა
კატეგორია:ახალციხის მუნიციპალიტეტის ტაძრები
კლარის აგბენენუ
კლარის აგბენენუ (დ. 25 ოქტომბერი, 1992) — ფრანგი ძიუდოისტი. ასპარეზობს 63 კგ წონით კატეგორიაში. მსოფლიოს ხუთგზის (2014, 2017, 2018, 2019, 2021), ევროპის ხუთგზის (2013, 2014, 2018, 2019, 2020) და ოლიმპიური ჩემპიონი (2020).
სქოლიო
კატეგორია:ფრანგი ძიუდოისტები
Quercus xalapensis
Quercus xalapensis — ორლებნიანთა კლასის ხე წიფლისებრთა ოჯახიდან. გავრცელებულია მექსიკაში.
რესურსები ინტერნეტში
კატეგორია:მუხა
Camponotus macilentus pervicus
Camponotus macilentus pervicus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
მიხალევო (ხაროვსკის რაიონი)
მიხალევო (Михалево) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის კუბენსკოეს სასოფლო დასახლების შემადგენლობაში, მოსახლეობა 2002 წლის მონაცემებით 14 ადამიანს შეადგენდა.
სქოლიო
კატეგორია:ხაროვსკის რაიონის დასახლებული პუნქტები
ვლადიმირ სტაროსელსკი
ვლადიმირ სტაროსელსკი (Владимир Александрович Старосельский დ. 1860, ჩერნიჰივი, რუსეთის იმპერია — გ. 26 აგვისტო, 1916, პარიზი) — რუსი აგრონომი და სახელმწიფო მოღვაწე, ქუთაისის გუბერნატორი 1905 წელს.
ბიოგრაფია
დაიბადა 1860 წელს ღარიბი აზნაურის ოჯახში. 1885 წელს დაამთავრა პეტროვო-რაზუმოვსკის სასოფლო-სამეურნეო აკადემია. აკადემიის დამთავრებისთანავე სტაროსელსკი შავი ზღვის ოლქში გაანაწილეს. 1888 წელს, მიწათმოქმედებისა და სახელმწიფო ქონებათა სამინისტროს კავკასიის სამმართველოს უფროს აგრონომად გადაიყვანეს თბილისში. ამ დროს დასავლეთიდან შემოჭრილი ვაზის სენი – ფილოქსერა ინტენსიურად ვრცელდებოდა საქართველოში და ანადგურებდა ვენახებს.
ქუთაისის გუბერნატორი
ალიხანოვ-ავარსკიმ სტაროსელსკი და ალექსანდრე ყიფშიძე დააპატიმრა. სტაროსელსკი ყუბანში გადაასახლეს, ყიფშიძე კი მეტეხის ციხეში ჩასვეს. 1907 წელს სტაროსელსკი გახდა რუსეთის სოციალ-დემოკრატიული პარტიის (ბოლშევიკური ფრთის) წევრი. ცხოვრობდა ეკატერინოდარში და იყო ყუბანის საოლქო კომიტეტის წევრი, შემდეგ კი ჩრდილო-კვკასიის საკავშირო კომიტეტის წევრი. 1908 წელს მისი სახლის ჩხრეკის დროს ჟანდარმებმა იპოვეს მეფისნაცვალ ვორონცოვ-დაშკოვის წერილები და ვერ გაბედეს დაპატიმრება. სანამ ჟანდარმერია ზედგომებიდან ინსტრუქციებს მიიღებდა, სტაროსელსკი გაიქცა პარიზში, სადაც მუშაობდა ფოტოგრაფად თუმცა თავი მაინც გაჭირვებით გაჰქონდა. გარდაიცვალა 1916 წლის 26 აგვისტოს, პარიზში, 56 წლის ასაკში გარდაიცვალა.
დებორა კარა ანგერი
დებორა კარა ანგერი (Deborah Kara Unger; დ. 12 მაისი 1964) — კანადელი მსახიობი. გადაღებულია ფილმებში: „ავტოკატასტროფა“ (1996), „თამაში“ (1997), „ქარიშხალი“ (1999), „თეთრი ხმაური“ (2005), „საილენტ ჰილი“ (2006), „88 წუთი“ (2008), „გზა“ (2010) და სხვა.
ბიოგრაფია
დაიბადა ქალაქ ვანკუვერში, მამამისის — პროფესიით გინეკოლოგისა და დედამისის — ფიზიკის სპეციალისტის ოჯახში. მანამ სანამ მსახიობი გახდებოდა სწავლობდა ეკონომიკასა და ფილოსოფიას ბრიტანეთის კოლუმბიის უნივერსიტეტში. მოგვიანებით იგი გახდა პირველი კანადელი, რომელმაც ჩააბარა ავსტრალიის დრამატული ხელოვნების ეროვნულ ინსტიტუტში. ამჟამად ცხოვრობს ქალაქ ლოს-ანჟელესში. ეკრანზე მისი დებიუტი შედგა 1989 წელს მინი-სერიალში „ბანგკოკ ჰილტონი“. 1990 წელს ერთბაშად ორ ფილმში მიიღო მონაწილეობა („სანამ შენ იარსებებ“ და „სისხლიანი ფიცი“). 1993 წელს მონაწილეობა მიიღო დევიდ ლინჩის მიერ გადაღებულ მინი-სერიალში „ნომერი სასტუმროში“. მომდევნო წელს კრისტოფერ ლამბერტთან ერთად მთავარი როლი შეასრულა ფილმში „მთიელი 3“. მნიშვნელოვანი იყო შესრულებული როლი ფილმში „ავტოკატასტროფა“. 1997 წელს ითამაშა ფინანსურად წარმატებულ ფილმში „თამაში“. 1998 წელს გადაიღეს ფილმში „ვირთხების ხროვა“. აგრეთვე მონაწილეობა აქვს მიღებული დამოუკედებელ ფილმებში. 2005 წელს მაიკლ კიტონთან ერთად ითამაშა ფინანსურად წარმატებულ ფილმში „თეთრი ხმაური“.
რესურსები ინტერნეტში
კატეგორია:კანადელი მსახიობები კატეგორია:დაბადებული 1964 კატეგორია:დაბადებული 12 მაისი
ლა-ტეიხეირა
ლა-ტეიხეირა (La Teijeira, A Teixeira‎) — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ორენსეს პროვინციის ტიერა-დე-კალდელასის კომარკის შემადგენლობაში. ფართობი — 27,64 კმ². მოსახლეობა — 315 კაცი (2020 წ.).
სქოლიო
კატეგორია:ორენსეს მუნიციპალიტეტები კატეგორია:ორენსეს ქალაქები
ევროპის ერთა თასის II გათამაშება
== ევროპის ერთა თასის მეორე გათამაშება - 2001 ==
თასის მეორე გათმაშებამ აჩვენა რომ, თასის ძირითდი მაძიებლები რუმინეთისა და საქართველოს ნაკრები გუნდები არიან. თუმცა ქართველებს რუსების სახით, ძველი და მეტად პრინციპული მეტოქე გამოუჩნდათ. საბჭოთა ხანაში მეზობლები მხოლოდ საკლუბო დონეზე ხვდებოდნენ ერთმანეთს, ახლა კი ნაკრებების ჯერი დადგა. ეს ამ გუნდების მეორე შეხვედრა იყო და კრასნოდარში ქართველებმა რევანში აიღეს სოპოტში დამარცხებისათვის. ტურნირის ცენტრალური მატჩი კი შარშანდელივით მისი ბოლო შეხვედრა გამოდგა. მეტოქეებიც კვლავ იგივენი იყვნენ, ოღონდ ამჯერად ბრძოლა ბუქარესტში გაიმართა. ბორჯღალოსნებმა კარპატელებსაც აუღეს რევანში და თასი თბილისში ჩამოიტანეს. ფირა-აერ-მა მსოფლიოს თასის გათმაშების გამო თავისი ჩემპიონატი ამ თასის ევროპული ზონის შესარჩევი ტურნირის საკვალიფიკაციოდ გამოიყენა და ამ კლასიფიკაციას ორწლიანი ციკლით ადგენდა. ამიტომაც ამ წელს მეორე დივიზინის გამარჯვებულს (უკრაინა)მომავალ წელს პირველში თამაშის უფლება არ მისცა. თვისთავად არც პირველი დივიზიონი დაუტოვებია მის აუტსაიდერს - ჰოლანდიის ნაკრებს
! style="background: #ddffdd;"|გუნდები ! style="background: #ddffdd;"|1 ! style="background: #ddffdd;"|2 ! style="background: #ddffdd;"|3 ! style="background: #ddffdd;"|4 ! style="background: #ddffdd;"|5 ! style="background: #ddffdd;"|6 ! style="background: #ddffdd;"|მ ! style="background: #ddffdd;"|ფ ! style="background: #ddffdd;"|წ ! style="background: #ddffdd;"|ბ ! style="background: #ddffdd;"|ქ
საქართველოს ნაკრები - მწვრთნელი - კლოდ სორელი
მეორე დივიზიონი
მესამე დივიზიონი - I ჯგუფი
მესამე დივიზიონი - III ჯგუფი
კატეგორია:ევროპის ერთა თასი
მარკო მოტა
მარკო მოტა (დ. 14 მაისი, 1986) — იტალიელი ფეხბურთელი, კვიპროსის საფეხბურთო ჩემპიონატის კლუბ „ომონიას“ მცველი.
მოტას პროფესიული კარიერა დაიწყო სერია A-ს კლუბ „ატალანტაში“. 2005 წელს გადავიდა უდინეზეში“, სადაც 2009 წლამდე დაჰყო. ამავე წელს შეუერთდა „რომას“, თუმცა, უკვე მომავალ წელს 3.75 მილიონი ევროს სანაცვლოდ „იუვენტუსის“ რიგებში ჩაირიცხა. მომდევნო წლებში იუვენტუსიდან იჯარით თამაშობდა კატანიაში (2011–2012), ბოლონიასა (2012–2013) და ჯენოაში (2014). მომდევნო წლებში თამაშობდა „უოტფორდში“ (2015), „ჩარლტონ ატლეტიკსა“ (2016) და „ალმერიაში“ (2017–2018).
მოტა იყო იტალიის ასაკობრივი ნაკრებების მოთამაშე, მონაწილეობა აქვს მიღებული 2008 წლის ზაფხულის ოლიმპიურ თამაშებში. მისი დებიუტი იტალიის ეროვნულ ნაკრებში შედგა 2010 წლის 10 აგვისტოს კოტ-დ’ივუარის ნაკრების წინააღმდეგ ამხანაგურ მატჩში, სადაც იტალიამ გაიმარჯვა ანგარიშით 1:0.
სქოლიო
კატეგორია:დაბადებული 14 მაისი კატეგორია:დაბადებული 1986 კატეგორია:იტალიელი ფეხბურთელები კატეგორია:იტალიის ნაკრების ფეხბურთელები კატეგორია:სერია A-ს ფეხბურთელები კატეგორია:უდინეზეს ფეხბურთელები კატეგორია:ტორინოს ფეხბურთელები კატეგორია:რომას ფეხბურთელები კატეგორია:იუვენტუსის ფეხბურთელები კატეგორია:ატალანტას ფეხბურთელები კატეგორია:კატანიის ფეხბურთელები კატეგორია:ჯენოას ფეხბურთელები კატეგორია:უოტფორდის ფეხბურთელები კატეგორია:ჩარლტონ ატლეტიკის ფეხბურთელები კატეგორია:ალმერიის ფეხბურთელები კატეგორია:ნიქოზიის ომონიას ფეხბურთელები კატეგორია:ესპანეთის სეგუნდა დივიზიონის ფეხბურთელები კატეგორია:ინგლისის საფეხბურთო ლიგის ფეხბურთელები
ზანგილანის საერთაშორისო აეროპორტი
სქოლიო
კატეგორია:აზერბაიჯანის აეროპორტები
საბა ლობჟანიძე
საბა ლობჟანიძე (დ. 18 დეკემბერი, 1994, თბილისი) — ქართველი ფეხბურთელი, „ანკარაგუჯუსა“ და საქართველოს ეროვნული ნაკრების ნახევარმცველი.
რესურსები ინტერნეტში
კატეგორია:დაბადებული 1994 კატეგორია:ქართველი ფეხბურთელები კატეგორია:თბილისის დინამოს ფეხბურთელები კატეგორია:დაბადებული 18 დეკემბერი კატეგორია:ეროვნული ლიგის ფეხბურთელები კატეგორია:საქართველოს ნაკრების ფეხბურთელები
იაპონური მარადმწვანე მუხა
იაპონური მარადმწვანე მუხა (Quercus acuta) — ორლებნიანთა კლასის ხე წიფლისებრთა ოჯახიდან. გავრცელებულია იაპონიასა და კორეაში.
რესურსები ინტერნეტში
კატეგორია:წიფლისებრნი
Camponotus macilentus narboroensis
Camponotus macilentus narboroensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
სასაფლაო
მინი|250პქ|სასაფლაო ჩინეთში სასაფლაო — მიცვალებულთა დასამარხად სპეციალურად გამოყოფილი ტერიტორია. სასაფლაოს ტიპს განსაზღვრავს ამა თუ იმ ხალხში, სარწმუნოებაში, სოციალურ ჯგუფში მიღებული დაკრძალვის წესები.
პირველყოფილი თემური წყობილებისა და ადრინდელი ფეოდალური საზოგადოების სამარხთა ჯგუფებს სამაროვანი ჰქვია, ანტიკურ სამყაროს, ძველ აღმოსავლეთის, ხმელთაშუაზღვისპირეთისა და შავისღვისპირეთის სასაფლაოებს ჩვეულებრივ უწოდებენ ნეკროპოლისს. გამოჩენილ ადამიანთა დასაკრძალავ ადგილს პანთეონს უწოდებენ. ზოგჯერ საფლავის ქვებსა და სტელებს მხატვრული ღირებულება, ხოლო წარწერებს (ეპიტაფიები) ისტორიული მნიშვნელობა აქვს. სასაფლაოები ეკლესია-მონასტრების გვერდითაც არის მოწყობილი. XVIII—XIX საუკუნეებში რუსეთში შეიქმნა სამხედრო, საზღვაო, სატუსაღოების, ინფექციური და სხვა სასაფლაოები.
მიწაში დამარხვა დაკრძალვის ძველი და ყველაზე გავრცელებული წესია. ნიადაგში ორგანული ნივთიერებები სრულ მინერალიზაციამდე იხრწნება, გვამის გახრწნის ნორმალური პროცესისათვის დიდი მნიშვნელობა აქვს ნიადაგის შედგენილობას (უმჯობესია ქვიშიან-ფორებიანი ნიადაგი). ცხელი ჰავის პირობებში, ზედმიწევნით მშრალ ნიადაგში გვამი მუმიფიკაციას განიცდის, ე. ი. ისე გამოშრება, რომ მისი გახრწნა შეუძლებელი ხდება. ტენიან ნიადაგში, იქ, სადაც გრუნტის წყლების დონე მაღალია, შეიძლება განვითარდეს რთული ქიმიური პროცესი, რაც ასევე შეუძლებელს ხდის გვამის მინერალიზაციას.
რესურსები ინტერნეტში
კატეგორია:სასაფლაოები
ცინცინატი როიალზი
150პქ|მინი ცინცინატი როიალზი (Cincinnati Royals) — პროფესიონალური საკალათბურთო გუნდი ნაციონალურ საკალათბურთო ასოციაციაში. დააარსა ლესტერ ჰარისონმა ნიუ-იორკის შტატის ქალაქ როჩესტერში. მოგვიანებით გუნდი გადავიდა ჯერ ცინცინატში (ოჰაიოს შტატი), ხოლო შემდეგ კანზას-სიტიში (მისურის შტატი). იმ დროს კანზას-სიტიში არსებობდა ბეისბოლის გუნდი კანზას-სიტი როიალზის სახელით, აქედან გამომდინარე ცინცინატი როიალზი ვერ აირჩევდა იგივე სახელს და არჩევანი კანზას-სიტი კინგსზე შეჩერდა. ამჟამად გუნდი ნაციონალურ საკალათბურთო ასოციაციაში გამოდის, როგორც საკრამენტო კინგსი.
კატეგორია:ნაციონალური საკალათბურთო ასოციაციის კლუბები კატეგორია:აშშ-ის საკალათბურთო კლუბები კატეგორია:NBA გაუქმებული გუნდები
საქართველოს საელჩო ჩინეთში
საქართველოს საელჩო ჩინეთში — საქართველოსა და ჩინეთის სახალხო რესპუბლიკას შორის დიპლომატიური ურთიერთობები 1992 წლის 9 ივნისს დამყარდა. საქართველოს პარლამენტმა 2004 წლის 21 დეკემბერს ჩინეთის სახალხო რესპუბლიკაში საქართველოს საგანგებო და სრულუფლებიანი ელჩის თანამდებობაზე მიხეილ უკლება დაამტკიცა. 2004 წლის 30 დეკემბერს ჩინეთის სახალხო რესპუბლიკაში საქართველოს დროებითმა რწმუნებულმა არჩილ სოხაძემ ჩინეთის საგარეო საქმეთა მინისტრს ლი ზიუ-შანს გადასცა დროებითი რწმუნებათა სიგელი, რის საფუძველზეც ოფიციალურად დადასტურდა საქართველოს საელჩოს გახსნა ჩინეთში.
მიხეილ უკლება, რომელიც მანამდე საგარეო საქმეთა მინისტრის მოადგილედ მუშაობდა, ჩინეთში საქართველოს პირველი ელჩია.
მისამართი
Kings Garden Villa, Block G 38, Xiao Yun Road 18, Chaoyang District, Beijing, 100016, China
რესურსები ინტერნეტში
კატეგორია:საქართველოს დიპლომატიური ურთიერთობები კატეგორია:ჩინეთი
Camponotus macilentus macilentus
Camponotus macilentus macilentus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
მონტედერამო
მონტედერამო — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ორენსეს პროვინციის ტიერა-დე-კალდელასის კომარკის შემადგენლობაში. ფართობი — 135,57 კმ². მოსახლეობა — 699 კაცი (2020 წ.).
სქოლიო
კატეგორია:ორენსეს მუნიციპალიტეტები კატეგორია:ორენსეს ქალაქები
Quercus albicaulis
Quercus albicaulis — ორლებნიანთა კლასის ხე წიფლისებრთა ოჯახიდან. გავრცელებულია ჩინეთში. ვრცელდება ზღვის დონიდან 200-600 მეტრ სიმაღლეზე.
რესურსები ინტერნეტში
კატეგორია:მუხა
ჩრდილოეთ მაკედონიის არქიტექტურა
მინი|250პქ|წმინდა პანტელეიმონის მონასტერი, ჩრდილოეთ მაკედონიაში ბიზანტიური არქიტექტურის ერთ-ერთი თვალსაჩინო მაგალითია მინი|250პქ|კოკინოს ობსერვატორია
ჩრდილოეთ მაკედონიის რესპუბლიკის არქიტექტურა — არქიტექტურა, რომელიც ოდესმე იქნა წარმოდგენილი დღევანდელი ჩრდილოეთ მაკედონიის რესპუბლიკის ტერიტორიაზე.
მეგალითი
არქიტექტურული აქტიურობის ყველაზე ადრეული მაგალითები ჩრდილოეთ მაკედონიაში ნეოლითის პერიოდით თარიღდებიან და მოიცავს ნაგებობეს, რომელნიც მეგალითის კულტურასთან ასოცირდებიან. კოკინო მსოფლოში სიძველით მეოთხე მეგალითური ობსერვატორიაა. იგი მოიცავს ქვათა ჯგუფს, რომელნიც იმგვარად არიან დამუშავებულნი, რომ ადამიანს სხვადასხვა ციური მოვლენების დაკვირვების შესაძლებლობას აძლევენ.
ძველი მაკედონიის არქიტექტურა
მინი|250პქ|ანტიკური თეატრი ოჰრიდში მინი|180px|left|[[მოზაიკა ჰერაკლეა ლინკესტისში]]
ძველი მაკედონური სამეფოს დროინდელი არქიტექტურის ნანგრევები მთელი ჩრდილოეთ მაკედონიის ტერიტორიაზე არის მიმოფანტული, განსაკუთრებით კი ყოფილი ძველი მაკედონიის სამხრეთში.
ჰერაკლეა ლინკესტისი, დაარსრებული ძვ. წ. IV საუკუნის შუა პერიოდში, წარმოადგენდა მნიშვნელოვან სტრატეგიულ ქალაქს, რადგანაც დასავლეთით იგი ეპირუსს, ხოლო ჩრდილოეთით პეონიის სამეფოს ესაზღვრებოდა. ამ მიდამოებში რომაული არქიტექტურა დომინირებს, რაც გამოწვეულია გათხრებით, რომელნიც ძირითადად რომაული პერიოდის ფენებს წარმოაჩენენ.
ანტიკური თეატრი დღევანდელ ოჰრიდში, აშენებულია ძვ. წ. I საუკუნეში. იგი ანტიკური ქალაქის — ლიხნიდოს ნაწილს წარმოადგენდა, ამჟამად იგი აღდგენილია და ფუნქციონირებს. მისი მდებარეობა ორ ბორცვს შორის, მას დაცულს ხდის ქარებისგან, რომლებსაც დადგმების დროს აკუსტიკის დამახინჯება შეუძლიათ.
რომაული არქიტექტურა
მინი|250პქ|სკოპიეს აკვედუკი
რომაული არქიტექტურა ქვეყნის მთელს ტერიტორიაზეა წარმოდგენილი. სკოპიე ამ ტიპის არქიტექტურის რამდენიმე მაგალითის სახლია. მათგან ერთ-ერთია სკოპიეს აკვედუკი, ერთადერთი აკვედუკი ჩრდილოეთ მაკედონიაში. იგი 55 ქვის თაღისგან შედგება. ამ არქიტექტურის სხვა მაგალითია სკუპი, თუმცა ამ არქეოლოგიური ადგილიდან არცთუ ბევრი რამ შემორჩა, დაკრძალვის ადგილები და თეატრი ოდნავღა თუა შესამჩნევი.
იმის მიუხედავად, რომ ნაქალაქარი ჰერაკლეა ლინკესტისი ძველი მაკედონიელების მიერ იქნა დაარსებული, მისი ნანგრევების უმრავლესობა, რომაული დაპყრობის პერიოდისაა. ეს ნანგრევები მოიცავენ პორტიკსა და დიდ თეატრს.
ჩრდილოეთ მაკედონიაში რომაული არქიტექტურის სხვა მაგალითებს წარმოადგენენ ქალაქ სტრუმიცაში და მის შემოგარენშნი არსებული მრავალი რომაული ნანგრევიც. ზომებით ერთ-ერთი ყველაზე დიდი წარმომადგენელია რომაული თერმული წყლების აბანო, რომელიც გვიან ანტიკურ პერიოდში აშენდა.
ოსმალური არქიტექტურა
thumb|180px|left|მუსტაფა ფაშას მეჩეთის ინტერიერი
ჩრდილოეთ მაკედონიის რესპუბლიკის დღევანდელ ტერიტორიას ოსმალები დაახლოებით 5 საუკუნის განმავლობაში აკონტროლებდნენ. მათ თავიანთი კვალი მრავალი მეჩეთითა და სხვა ისლამური დატვირთვის ნაგებობით დატოვეს.
ოსმალური არქიტექტურის ხილვა შესაძლებელია ასევე ქალებში ბიტოლასა და ტეტოვოში.
ნეოკლასიკური არქიტექტურა
მინი|250პქ|სიროკ სოკაკის ქუჩა ბიტოლაში ნეოკლასიკური არქიტექტურა შედარებით არც ისე ხშირია და მიმოფანტულია ქვეყნის მთელს ტერიტორიაზე. ყველა ქალაქს სულ მცირე ერთი ნეოკლასიკური ან ბაროკოს სტილის შენობა აქვს. ნეოკლასიკური არქიტექტურა შეიძლება იხილოთ სკოპიეში, რისტიკის სასახლის სახით და ბიტოლაში, კერძოდ სიროკ სოკაკის ქუჩაზე, რომელიც სავსეა ნეოკლასიკური და ბაროკოს არქიტექტურით და სადაც წარმოდგენილია ასევე გოთიკური სტილის კათოლიკური ეკლესია.
თანამედროვე არქიტექტურა
ჩრდილოეთ მაკედონიის რესპუბლიკის თანამედროვე შებობებთაგან უმრავლესობა მდებარეობს სკოპიეს ცენტრალურ ნაწილში. ამის ერთ-ერთი მაგალითია MRT ცენტრი (ეროვნული ტელევიზიის სამაუწყებლო სადგური), რომელიც ქვეყნის უმაღლესი ნაგებობაა (70.1 მ).
თანამედროვე არქიტექტურის მაგალითების ხილვა ასევე შესაძლებელია ქალაქებში, ძირითადად ბიტოლასა და გოსტივარში.
სკოპიე 2014
სკოპიე 2014 წარმოადგენს პროექტს, რომელიც ჩრდილოეთ მაკედონიის მთავრობის მიერ პირველად 2010 წლის დასაწყისში იქნა განცხადებული. იგი რამდენიმე შენობის აგებას გულისხმობდა, ძირითადად ნეოკლასიკურ სტილში, რამაც არქიტექტორების მხრიდან კრიტიკის ტალღა გამოიწვია, რომელთა აზრით პროექტი წარმოადგენდა „კიჩს“.
1963 წლის სკოპიეს მიწისძვრამ ქალაქის დაახლოებით 80% გაანადგურა, მათ შორის სკოპიეს ცენტრალურ ნაწილში მდებარე ნეოკლასიკური შენობები. მიწისძვრის შემდეგ დაწყებული რეკონსტრუქცია კი ძირითადად სოციალისტური არქიტექტურის სტილში მოხდა. ხელისუფლების მიერ სწორედ ეს იქნა მიჩნეული პროექტის განხორციელების აუცილებლობის მთვარ მიზეზად, რათა სკოპიესთვის მიეცათ უფრო მონუმენტური და ვიზუალურად მომხიბვლელი სახე.
სქოლიო
კატეგორია:ჩრდილოეთ მაკედონიის ისტორია კატეგორია:ჩრდილოეთ მაკედონიის კულტურა
ორლანდოს საზაფხულო ლიგა
ორლანდოს პრო საზაფხულო ლიგა — პრო საკალათბურთო ლიგა რომელიც NBA-ის კლუბ ორლანდო მეჯიკის მიერ ტარდება აშშ-ში ყოვე ზაფხულს, NBA-ის დრაფტის დასრულების შემდეგ. ლიგაში მონაწილეობის უფლება ეძლევათ იმ მოთამაშეებს, რომლებიც NBA-ში 3 წელიწადზე ნაკლები არიან ან ახლად იქნენ არჩეული დრაფტზე.
სქოლიო
კატეგორია:ნაციონალური საკალათბურთო ასოციაცია
Camponotus macilentus jacobensis
Camponotus macilentus jacobensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ის გვარიდან.
სქოლიო
კატეგორია:Camponotus
ნიჟნე-კუბენსკი
ნიჟნე-კუბენსკი (Нижне-Кубенский) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის კუბენსკოეს სასოფლო დასახლების შემადგენლობაში, მოსახლეობა 2002 წლის მონაცემებით 377 ადამიანს შეადგენდა.
რესურსები ინტერნეტში
კატეგორია:ხაროვსკის რაიონის დასახლებული პუნქტები
რიხარდ იულიუს ვილჰელმ დედეკინდი
რიხარდ იულიუს ვილჰელმ დედეკინდი (Richard Dedekind; დ. 6 ოქტომბერი, 1831, ბრაუნშვაიგი — გ. 12 თებერვალი, 1916, ბრაუნშვაიგი) — გერმანელი მათემატიკოსი, ბერლინის მეცნიერებათა აკადემიის წევრი (1880).
დედეკინდის ძირითადი შრომები ეხება ალგებრულ რიცხვთა თეორიას. მისი რამდენიმე ზოგადი კონცეფცია საფუძვლად უდევს თანამედროვე ალგებრას. კერძოდ, მას ეკუთვნის იდეალის თანამედროვე განსაზღვრა. დედეკინდი ცნობილია როგორც ნამდვილ რიცხვთა თეორიის მკაცრი დაფუძნების ერთ-ერთი პირველი სისტემის ავტორი.
სქოლიო
კატეგორია:გერმანელი მათემატიკოსები
პარადა-დე-სილი
სქოლიო
კატეგორია:ორენსეს მუნიციპალიტეტები კატეგორია:ორენსეს ქალაქები
სასაფრასი
სასაფრასი — დაფნისებრთა ოჯახის ფოთოლმცვივანი ხეებისა და ბუჩქების გვარი. აქვს მთლიანი და 2—7-ნაკვთიანი ფოთლები  აქვს. წვრილი, მომწვანო-მოყვითალო ყვავილები შეკრებილია ნახევარქოლგა ყვავილებად. ნაყოფი კურკიანაა.
გვარში 3 სახეობაა. გავრცელებულია ჩრდილოეთ ამერიკის ატლანტისპირა შტატებში, ჩინეთის კონტინენტურ რაიონებში და კუნძულ ტაივანზე. სამკურნალო სასაფრასი ანუ ანისულის ხე ინტროდუცირებულია სოხუმში.
რესურსები ინტერნეტში
კატეგორია:დაფნისებრნი
უილტ ჩემბერლენი
უილტონ ნორმენ „უილტ“ ჩემბერლენი (Wilton Norman "Wilt" Chamberlain; დ. 21 აგვისტო, 1936 — გ. 12 ოქტომბერი, 1999) — ამერიკელი კალათბურთელი. ის კარიერის მანძილზე თამაშობდა ფილადელფია/სან-ფრანცისკო უორიორსის, ფილადელფია სიქსერსის და ლოს-ანჯელეს ლეიკერსის რიგებში ნაციონალურ საკალათბურთო ასოციაციაში. ახალბედა ჩემბერლენი 2.15 სიმაღლეს და 113 კგ იწონიდა, მოგვიანებით კი ლეიკერსში ყოფნის დროს ის 136 კგ-მდე ავიდა. ის თამაშობდა ცენტრის პოზიციაზე, სადაც აღიარებულია ერთ-ერთ ყველაზე ბრწყინვალე მოთამაშედ NBA-ის ისტორიაში.
მიმოხილვა
უილტ ჩემბერლენი დაიბადა 21 აგვისტოს, 1936 წელს, ფილადელფიაში, პენსილვანია. მას იცნობდნენ, როგორც „უილტ არაბუნებრივი“ რადგან იყო 2 მეტრი და 16 სანტიმეტრი. ჩემბერლენი ვარჯიშობდა ჰარლემ გლობერტროტერსთან მანამ, სანამ, შეუერთდებოდა ფილადელფიის კალათბურთის გუნდს. მას თითოეულ თამაშში ჩაგდებული აქვს საშუალოდ 30,1 ქულა, რითიც მან შეინარჩუნა საკუთარი რეკორდი. მას ერთ სეზონში ჩაგდებული აქვს 4029 ქულა. ჩემბერლენი იყო კალათბურთის დიდებული დარბაზის წევრი 1978 წელს. ის გარდაიცვალა ბელ-აირში, კალიფორნიაში, 1999 წელს.
ადრეული წლები და განათლება
ჩემბერლენი იყო გამორჩეული მოთამაშე ფილადელფიის სკოლის გუნდში. ის უნივერსიტეტის გუნდში თამაშობდა 3 წელი, აქ სულ ჩაგდებული აქვს 2200 ქულაზე მეტი. იგი პატარაობიდანვე იყო მაღალი და ამით დომინირებდა სხვა მოთამაშეებზე. მისი სიმაღლის პიკი იყო 2 მეტრი და 16 სანტიმეტრი. მისი ზედმეტსახელეები ძირითადად გამომდინარეობდა მისივე სიმაღლიდან. იგი ვერ იტანდა როდესაც მას ეძახდნენ „უილტ არაბუნებრივს“ ან უბრალოდ „არაბუნებრივს“. როდესაც დადგა კოლეჯის დრო, ჩემბერლენი გახდა ძალიან პოპულარული კოლეჯის კალათბურთის გუნდში. მან გადაწყვიტა ესწავლა კანზასის უნივერსიტეტში. მას 1956 წელს კოლეჯში ჰქონდა დებიუტი როდესაც ითამაშა გუნდში სახელწოდებით „ჯეიჰაუს“, ხოლო 1957 წელს იგი გახდა გუნდის კაპიტანი. ჯეიჰაუსის გუნდმა წააგო თამაში ჩრდილოეთ კაროლინასთან, მაგრამ ჩემბერლენი იყო ამ თამაშის ერთ-ერთი გამორჩეული მოთამაშე.
კალათბურთის კარიერა
კოლეჯი დაასრულა 1958 წელს, ჩემბერლენს დასჭირდა 1 წელი რომ მორგებოდა NBA-ს წესებს. მან აირჩია რომ შემდეგი სეზონი ევარჯიშა ჰარლემ გლობერტროტერსთან მანამ, სანამ ჩაირიცხებოდა ფილადელფიის ვარიორთა გუნდში. 1959 წელს, ჩემბერლენს ჰქონდა პირველი თამაში ნიუ-იორკში „კნიკსების“ წინააღმდეგ, მან ამ თამაშში აიღო 43 ქულა. ასევე ამ სეზონში, იგი მეტოქეობას უწევდა კელტიკსის ვარსკვლავ მცველს ბილ რასელს. პირველად მოედანზე ორივე კონკურენტი გრძნობდა დაძაბულობას, მაგრამ შემდეგ ეს მეგობრობაში გადაიზარდა. ჩემბერლენს ყველაზე მნიშვნელოვანი სეზონი ჰქონდა 1962 წელს. ამ წლის მარტს იგი გახდა პირველი NBA-ს მოთამაშე, რომელმაც პირველმა ჩააგდო ერთ თამაშში 100 ქულა, რითაც მან დაამყარა ახალი რეკორდი და ეს რეკორდი დღესაც უცვლელია. სეზონის ბოლოს, ჩემბერლენმა დააგროვა 4000 ქულა და თითოეულ თამაშში მისი ქულების საშუალო მაჩვენებელი იყო 50,4. მისი თამაშის მწვერვალი იყო 1960, 1961 და 1962 წლებში, როდესაც ჩემბერლენი აირჩიეს მთიანი NBA-ს პირველ გუნდში სათამაშოდ 4 წლის მიყოლებით. ჩემბერლენი იყო ვარიორში მაშინ როდესაც ისინი წავიდნენ სან-ფრანცისკოდან 1962 წელს. მან მშვენივრად განაგრძო თამაში, 1962-1963 წლებში მისი ქულების საშუალო მაჩვენებელი იყო 44 და 37 იყო 1963-1964 წლებში, როდესაც იგი დაბრუნდა თავის სამშობლოში მან თამაში განაგრძო ფილადელფია 76-ში. აქ ის დაეხმარა თავის გუნდს მოეგო NBA-ს ჩემპიონატი თავის ადრინდელ გუნდთან. ჩემპიონობის გზაზე, ის დაეხმარა სიქსერს რომ დაემარცხებინათ ბოსტონ-კელტიკსი სამხრეთ დევიზიის ფინალში. კელტიქსმა დაკარგა შანსი ებრძოლა ჩემპიონატში 8 თანმიმდევრული მოგებისთვის. ბოლო მატჩზე სავსე იყო დარბაზი მაყურებლებით, რადგან მათ სურდათ ენახათ ორი უდიდესი ვარსკვლავის ბილ რასელისა და ვილტ ჩემბერლენის თამაში. 1968 წელს ის გადავიდა ლოს-ანჯელესში და კიდევ ერთხელ დაამტკიცა, რომ იგი იყო სრულყოფილი ათლეტი. ჩემბერლენი დაეხმარა ლეიკერსს, რომ მოეგო ჩემპიონატი 1972 წელს.
სპორტიდან წამოსვლა
1973 წელს მან თავი გაანება კალათბურთს. მან სულ ითამაშა 1045 მატჩი და მისი ქულების საშუალო მაჩვენებელი იყო 30,1. ეს იყო რეკორდი 1998 წლამდე, რადგან ამ წელს მაიკლ ჯორდანმა დაამყარა ახალი რეკორდი. დღე-დღეობით ჩემბერლენი არის გამორჩეული კალათბურთელი რომელიც მუდმივად შესანიშნავ თამაშებს ატარებდა.
კალათბურთიდან წამოსვლის შემდეგ, ჩემბერლენმა შეისწავლა მისი სხვა შესაძლებლობა. ის აქვეყნებდა თავის ავტოგრაფებს, ვილტი: უბრალოდ 7 ფუტი სიმაღლის ფერადკანიანი მილიონერი, რომელიც ცხოვრობს შენს მეზობლად, 1973-ში. იგი ასევე იყო მწვრთნელი ცოტა ხნის განმავლობაში, ასევე გახდა პოპულარული სარეკლამო მსახიობი.
გარდაცვალება
ჩემბერლეინი გარდაიცვალა გულის შეტევით 1999 წლის 12 ოქტომბერს ლოს-ანჯელესში, საკუთარ სახლში. სიკვდილის წინ მან თქვა „არავის არ დაუკრა გოლიათმა ტაში“. „უილტი იყო ერთ-ერთი საუკეთესო და ჩვენ ვაღარ ვიხილავთ მის მსგავსს“, ასე მოიხსენია იგი კარემ აბდულ-ჯაბარმა. მისმა უწინდელმა მეტოქემ ბილ რასელმა თქვა: „ის და მე მუდმივად ვიქნებით მეგობრები“.
სქოლიო
კატეგორია:ამერიკელი კალათბურთელები კატეგორია:დაბადებული 21 აგვისტო კატეგორია:დაბადებული 1947 კატეგორია:გარდაცვლილი 12 ოქტომბერი კატეგორია:გარდაცვლილი 1999 კატეგორია:ნაციონალური საკალათბურთო ასოციაციის კალათბურთელები
სამოქალაქო ომი
მინი|[[ტიუკსბურის ბრძოლა, ვარდების ომის დროს, ინგლისი, (1471)]] სამოქალაქო ომი — ხანგრძლივი შეიარაღებული კონფლიქტი სახელმწიფოს შიგნით არსებულ დაპირისპირებულ ძალებს შორის სახელმწიფო ხელისუფლების ხელში ჩაგდების მიზნით. სამოქალაქო ომის, როგორც სხვადასხვა ჯგუფებს შორის ქვეყნის შიდა ძალადობრივი კონფლიქტის მიზანია, ძალაუფლების მოპოვება ცენტრალურ თუ რეგიონალურ დონეზე ან ხელისუფლების შეცვლა. სამოქალაქო ომი მაღალი სიხშირის მქონე ომია, რომელშიც ძირითადად ჩართულია შეიარაღებული ძალები, რომლებიც რომელიმე მხარესაა მიმხრობილი, არის ორგანიზებული და ფართო მასშტაბების. სამოქალაქო ომის შედეგი შეიძლება იყოს, ადამიანური და მატერიალური რესურსების მხვილ მასშტაბებში დაკარგვა. თანამედროვე სამოქალაქო ომები, ხშირ შემთხვევებში გარე ძალების მხრიდან ჩარევებსაც გულისხმობენ. ზოგიერთი მეცნიერის მოსაზრებით, მეოცე საუკუნის მეორე ნახევარში მოხდარი სამოქალაქო დაპირისპირებების უმრავლესობაში საერთაშორისო ინტერესები დომინირებდნენ.
სამოქალაქო ომში ერთი მხარე იბრძვის არსებული პოლიტიკური რეჟიმისა და სახელმწიფო წყობილების შენარჩუნებისათვის, ხოლო მეორე მხარე - ახალი პოლიტიკური რეჟიმის დასამყარებლად, თავის უფლებათა დასაცავად.
უკანასკნელ ათწლეულებში სამოქალაქო ომების რიცხვმა მკვეთრად იმატა. ეს, ერთი მხრივ, გამოწვეულია იმ სახელმწიფოთა რიცხვის ზრდით, რომელთა უმრავლესობა აზიის, აფრიკისა და ლათინური ამერიკის ყოფილი კოლონიური ქვეყანაა. ამ ქვეყანაში ეთნიკური, ტომობრივი, რელიგიური, პარტიული თუ კლანური დაპირისპირებები ჩვეულებრივი მოვლენაა და ნოყიერ ნიადაგს ქმნის სამოქალაქო ომის გაჩაღებისათვის; მეორე მხრივ, გარკვეული წინააღმდეგობა, რომელიც საერთაშორისო სამართლის ორ - ხალხთა თანასწორუფლებიანობისა და თვითგამორკვევის და სახელმწიფოს ტერიტორიული მთლიანობის ხელშეუხებლობის - პრინციპს შორის არსებობს, სამოქალაქო ომისათვის მრავალ მიზეზს წარმოშობს. ასევე მხედველობაში მისაღებია საერთაშორისო ტერორიზმის მზარდი როლი, რაც გამოიხატება უკანონო სამხედრო ძალების შექმნით და მათი გაგზავნით სამოქალაქო ომის კერებში ამა, თუ იმ მხარისათვის მხარდაჭერის მიზნით, რაც საერთაშორისო სამართლით აკრძალულია.
ფორმალური კლასიფიკაცია
მინი|[[გეტიზბერგის ბრძოლა, აშშ-ის სამოქალაქო ომი, (1863)]] ზოგიერთი მკვლევრის მიხედვით, სამოქალაქო ომი განმარტებულია, როგორც „ძალადობრივი კონფლიქტი, რომლის ფარგლებშიც სახელმწიფო ებრძვის ორგანიზებულ ჯგუფებს, რომლეთა მიზანიც ცენტრალური არ რეგიონული ხელისუფლების ხელში ჩაგდება და ამ გზით სახელმწიფოს პოლიტიკის შეცვლაა“. არსებობს მოსაზრება, რომ სამოქალაქო ომის ერთ-ერთი მხარე აუცილებლად სახელმწიფოა განსხვავებების ძიება, სამოქალაქო არეულობასა და სამოქალაქო ომს შორის დღემდე აქტუალურია. პოლიტიკური მეცნიერებების ზოგიერთი მკვლევრის აზრით, სამოქალაქო ომს 1 000 მსხვერპლი ან მეტი უნდა ახლდეს თან, მაშინ როცა სხვა მკვლევართა აზრით თითოეულ მხარეთა დანაკარგი 100 ადამიანის შემთხვევაში , უკვე საკმარისი ნიშნულია იმისთვის, რათა სამოქალაქო დაპირისპირება ომად შეფასდეს.
მკვლევართა მიერ ხშირად გამოიყენება The Correlates of War-ის მონაცემთა ბაზა, რომელიც 1963 წლიდან აგროვებს მონაცემებს ომების ისტორიასთან დაკავშირებით, მასში შესულია როგორც თანამედროვე, ისე წარსული ომების შესახებ მონაცემები. ზემოაღნიშნული ბაზის კლასიფიცატორი სამოქალაქო ომთან მიმართებაში 1 000 მსხვერპლია წლის განმავლობაში, რომლებიც დაკავშირებული არიან კონფლიქტთან. ზოგიერთი სამოქალაქო ომისთვის ეს რიცხვი ძალიან მცირეა, მაგალითად სუდანის მეორე სამოქალაქო ომი და კამბოჯის სამოქალაქო ომი, თუმცა გაცილებით დიდი მაჩვენებელია ჩრდილოეთ ირლანდიაში „The Troubles“ სახელით ცნობილი  განვითარებული მოვლენებისთვისა და აფრიკის ეროვნული კონგრესისთვის, აპართეიდის ერაში.
ჟენევის კონვენცია არ აკონკრეტებს ტერმინ „სამოქალაქო ომს“, მიუხედავად ამისა კონვენციის ფარგლებში ხელმომწერი მხარეებისთვის გამოკვეთილია ცნება „შეიარაღებული კონფლიქტებისა, რომელიც არ არის საერთაშორისო ხასიათის“. სწორედ ეს ჩანაწერი მოიცავს სამოქალაქო ომებსაც. აზრთა სხვადასხვაობის თავიდან ასაცილებლად, საჭიროებებიდან გამომდინარე, ჟენევის კონვენციის ჩანაწერები შემდგომში კომენტარების სახით განმარტა წითელი ჯვრის საერთაშორისო კომიტეტმა.
მიზეზები
2017 წლის კვლევის მიხედვით, დასახელდა სამი ძირითადი მიზეზი თუ რატომ შეიძლება სამოქალაქო დაპირისპირება წარმოიშვას: სიხარბეზე დამყარებული მიზეზი, ეს არის შემთხვევა, როდესაც ცალკეული ინდივიდების ნებაა განმაპირობებელი, მათი მიზანია მაქსიმალური სარგებლის მიღება. წყენაზე დამყარებული მიზეზის განმაპირობებელია კონფლიქტები, როგორებიცაა სიციალურ-ეკონომიკური ან პოლიტიკური უსამართლობიდან გამომდინარე. მესამე მიზეზი შეიძლება იყოს ოპორტიუნისტულ ინტერესებზე დამყარებული მიზეზები, რომლის დროსაც მარტივია მოსახლეობის ჩართვა ძალადობრივ ქმედებებში.
სიხარბე
მკვლევრები, რომლებიც იკვლევენ სამოქალაქო ომის მიზეზებს ორ ცნების შეპირისპირებულ თეორიას ავითარებენ. სიხარბე — წყენის წინააღმდეგ. უხეშად რომ ვთქვათ: კონფლიქტები რიგ შემთხვევებში გამოწვეულია იმით თუ ვინ არის კონფლიქტის მხარე, ანუ მნიშვნელოვანია მათი ეთნიკური, რელიგიური თუ სხვა სოციალური კუთვნილება, თუმცა სინამდვილეში კონფლიქტის დაწყების მიზეზი შეიძლება ყოველივე ზემოაღნიშნულით შენიღბული იყოს და სამოქალაქო ომის მთავარი განმაპირობებელი იყოს ეკონომიკური წინაპირობები, რომლითაც დაინტერესებულები არიან დაპირისპირებული მხარეები. მკვლევრები ემხრობიან იმ დასკვნას, რომ სამოქალაქო ომის მოსალოდნელობა უფრო ეკონომიკურ და სტრუქტურულ ფაქტორებზეა დამოკიდებული, ვიდრე იდენტობის პრობლემებზე.
ზემოაღნიშნული კვლევის თანახმად, ნაციონალურ ეკონომიკაში ნედლეულის ექსპორტის მაღალი მაჩვენებელი ზრდის ქვეყნის შიდა კონფლიქტის წარმოშობის რისკს. კვლევის ავტორები ამ კანონზომიერებას ხსნიან იმით, რომ პირველადი წარმოების პროდუქტებზე გავლენის მოპოვება მარტივია. მაგალითად: ადვილია ამბოხებული მხარე დაეპატრონოს ოქროს საბადოს ან ნავთობით მდიდარ ტერიტორიას, თუმცა რთულია ისეთი სექტორების ხელში ჩაგდება, როგორიცაა მსუბუქი მრეწველობა ან ტურისტული ბიზნესი.
ასევე, ამბოხებულების დასაფინანსება შესაძლოა ნაციონალურმა დიასპორებმაც უზრუნველყონ. კვლევის თანახმად მამაკაცთა უმაღლეს სასწავლებლებში ჩარიცხვების ზრდა, ერთ სულ მოსახლეზე მაღალი შემოსავალი და ეკონომიკის ზრდა საგრძნობლად ამცირებს მამაკცთა სამოქალაქო ომში ჩართვის ალბათობას. მეორენაირად რომ ვთქვათ: ახალგაზრდა მამაკაცები (ამბოხებულთა უმრავლესობას სწორედ მამაკაცები შეადგენენ) ნაკლებად უერთდებიან აჯანყებულებს თუ ისინი იღებენ განათლებას ან კარგი ანაზღაურება აქვთ ან აცნობიერებენ რომ მომავალში შესაძლოა ფინანსური კეთილდღეობა მოიპოვონ.
წყენა
წყენაზე დაფუძნებული თეორიის მიხედვით სამოქალაქო ომები იწყება იდენტობასთან დაკავშირებული პრობლემების და არა ეკონომიკური პრობლემების გამო. მხოლოდ ეთნიკური დომინირიების შემთხვევაში, როდესაც ერთი ეთნიკური ჯგუფი შეადგენს ქვეყნის მოსახლეობის უმრავლესობას, იზრდება სამოქალაქო ომის რისკიც. ქვეყნებში, რომლებშიც ეთნიკურად დომინანტი ჯგუფები არსებობობენ, სამოქალაქო ომების შანსი ჩვეულებრივზე ორჯერ მეტია. მნიშვნელოვანია ის გარემოება, რომ იდენტობის სახკითხები შეიძლება შეეხოს როგორც ეთნიკურ ისე რელიგიურ საკითხებსაც, ამიტომ შესაძლოა სამოქალაქო ომის გამომწვევი ფაქტორი იყოს, ერთდროულად ორივე გარემოების კავშირიც.
თეორიის „სიხარბე წყენის წინააღმდეგ“ კრიტიკა
მსოფლიო ბანკის კვლევების მიხედვით ბუნებრივი რესურსების მქონე ღარიბი ქვეყნები უფრო მეტად არიან მიდრეკილნი სამოქალაქო ომებისკენ, ვიდრე ღარიბი, მაგრამ ბუნებრივი რესურსების არმქონე ქვეყნები. ასეთ დროს ამბოხების მოსურნე ჯფუგებს უჩნდებათ მოტივაცია ხელში ჩაიგდონ ბუნებრივი რესურსების საბადოები. ამბოხებულებს ეს მიზნები მეტად ამოძრავებთ, ვიდრე პოლიტიკური უთანასწორობის აღმოფხვრა, ეთნიკური პრობლემების მოგვარება თუ სხვა  გამომწვევი მიზეზები. პოლ კოლიერი, მსოფლიო ბანკის განვითარების კვლევების ჯგუფის ხელმძღვანელი, ამჟამად ოქსფორდის უნივერსიტეტის პროფესორი, ზემოაღნიშნულ თეორიაზე ამბობს, რომ „ეთნიკური გრძნობები და ძველი პოლიტიკური წყენები არ არიან სამოქალაქო ომის გამომწვევი მიზეზები მსოფლიოს გარშემო. ეკონომიკური პრობლემები, სიღარიბე და ბუნებრივი რესურსებით ვაჭრობა არიან ნამდვილი დამნაშავეები. გადაწყვეტის გზაა, ამბოხებული ჯგუფების მხრიდან ფინანსებზე ხელმისაწვდომობის შეზღუდვა, მოწყვლად რეგიონებში მკვეთრი ეკონომიკური ზრდა და კონფლიქტურ რეგიონებში სამხედრო ზედამხედველობა“. სამოქალაქო ომები ანგოლაში, კოლუმბიაში, სიერა-ლეონეში, კონგოს დემოკრატიულ რესპუბლიკასა და ლიბერიაში ძირითადად ზემოაღნიშნული თეორისს დასამტკიცებლად გამოდგება. თუმცა, ზემოაღნიშნული მტკიცებება არ წარმოადგენს უპირობო თეორიას. „სიხარბე წყენის წინააღმდეგ“ თეორია პროვოკაციული და ყურადსაღებია. თუმცა, ერთი შეხედვით ამ თეორიასაც გააჩნია საკუთარი სისუსტეები.
სიხარბე ყოველთვის არ არის სამოქალაქო ომის მთავარი მოტივატორი. მაგალითად: სალვადორსა და შრი-ლანკაში, სადაც საკმაოდ ბრუტალური სამოქალაქო ომები გაიმართა ბუნებრივი რესურსებით არ გამოირჩევიან. ეთნიკური შუღლი გახდა რუანდასა და კოტ-დ’ივუარის სამოქალაქო ომის მიზეზი. ბუნებრივი რესურსებით მდიდარ ანგოლაშიც კი სამოქალაქო ომი ოცი წლით ადრე დაიწყო, ვიდრე იქ პოლიტიკური პარტია უნიტა საკუთარ თავს ბრიალიანტების უკანონო გაყიდვებით დააფინანსებდა.
ოპორტუნისტული შეხედულებები
ზოგიერთი მეცნიერის აზრით რელიგიური და ეთნიკური უმცირესობები აღარ არიან სამოქალაქო ომების წამომწყებები. მათ სანაცვლოდ აღმოაჩინეს ის ფაქტორები, რომლებიც ამბოხებულ მხარეს უადვილებს ქვეითი მებრძოლების რეკრუტირებსა და ამბოხების მხარდაჭერას, ეს არის „სიღარიბე, რომელიც ახასიათებს ფინანსურად და ბიუროკრატიულად სუსტ სახელმწიფოებს და ასევე ამბოხებულთა წახალისებას ხელს უწყობს პოლიტიკური არასტაბილურობა, სადაო ტერიტორიები და მრავალრიცხოვანი პოპულაციები“.
პრობლემები მოლაპარაკებებისას
ხშირ შემთხვევაში სახელმწიფოში, რომელიც სამოქალაქო ომშია გახვეული მხარეები კონფლიქტში ჩართული მხარეები ერთმანეთს არ ენდობიან. მხარეები ასევე ერიდებიან პირველებმა გამოხატონ ინიციატივა სამშვიდობო მოლაპარაკებების წამოწყებასთან დაკავშირებით, რადგან ამ შემთხვევაში ისინი გამომჟღავნებენ სამხედრო, პოლიტიკურ და ეკონომიკურ სისუსტეებს. სამოქალაქო ომში მონაწილე სახელმწიფოები ხშირ შემთხვევაში ვერ ახერხებენ მოსალოდნელ კონფლიქტურ ხაფანგებს თავი ააცილონ, რადგან მათ გააჩნიათ სუსტი პოლიტიკური თუ სამართლებრივი ინსტიტუტები, რომლებმაც წესით უნდა მოახდინონ მოლაპარაკებების სტიმულირება და სამშვიდობო შეთანხმებების უზრუნველყოფა.
მმართველობა
პოლიტიკური მეცნირებების მკვლევარი ბარბარა უოლტერი ავითარებს თეორიას, რომლის მიხედვითაც სამოქალაქო ომები მეორდებიან წარულში მომხდარი სამოქალაქო ომების კვალდაკვალ, მაშინ როდესაც ლიდერები არასაკმარისად ანგარიშვალდებულები არიან საზოგადოებასთან, როდესაც არსებობს მწირი სამოქალაქო ჩართულობა პოლიტიკაში და როდესაც ხელისუფლების მხრიდან ინფორმაციის გამჭვირვალეობის დაბალი სტანდარტია. უოლტერსის აზრით, თუ ზემოაღნიშნული მექანიზმები სწორად მუშაობენ და აღმასრულებელი ხელისუფლების პოლიტიკურ-სამართლებრივი ინსტრუმენტები გამართულია, მაშინ ხალხს ისინი უკეთ ემსახურებიან. პოლიტიკური და სამართლებრივი შეზღუდვები ქმნიან ისეთ სტანდარტს, რომელიც ამაღლებს ხელისუფლების პასუხისმგებლობს ხალხის წინაშე, რაც თავის მხრივ სამშვიდობო შეთანხმების შენარჩუნებას ემსახურება. უოლტერის თქმით ძლიერი ინსტიტუციები და კარგი მმართველობა არის ერის კეთილდღეობა და არა დემოკრატიის არსებობა ან სიღარიბის დონეები.
გეოგრაფიული ფაქტორები
thumb|right|კომუნისტი ჯარისკაცები [[სიპინის ბრძოლა|სიპინის ბრძოლის დროს ჩინეთის სამოქალაქო ომი, 1946]] მოსახლეობის მაღალი ხარისხით დისპერსია და მცირე ტერიტორიაზე მაღალმთიანი რეგიონების არსებობა ზრდის კონფლიქტების შანსს. ორივე ზემოაღნიშნული ფაქტორი ამბოხებულებს აძლევთ ხელს, რამეთუ მოსახლეობის მაღალი ხარისხის დისპერსია ართულებს მათ კონტროლს. მაღალმთიანი რეგიონები კი ამბოხებულებს თავშესაფარს სთავაზობენ.
მოსახლეობის რაოდენობა
მოსახლეობის ზრდასთან მიმართებაში სამოქალაქო ომთან დაკავშირებით სხვადასხვა რისკები იმატებს. სამოქალაქო ომის ალბათობა იზრდება პირდაპირპროპორციულად ქვეყანაში მოსახლეობის ზრდასთან მიმართებით.
დრო
რაც მეტი დროა გასული ბოლო სამოქალაქო ომიდან, მით ნაკლებია ალბათობა, რომ კონფლიქტი კვლავ განმეორდება. მეცნიერებაში ორი შესაძლო ახსნა არსებობს ამ თეორიასთან დაკავშირები: ერთი ოპორტუნიზმზე დაფუძნებული და მეორე წყენაზე დაფუძნებული. შესაძლებელია დროის გასვლასთან ერთად ამბოხებულების მთავარმა მიზანმა დაკარგოს ფასეულობა, ამის გათვალისწინებით კონფლიქტი ჩაცხრეს. ასევე, დროის გასვლასთან ერთად შეიძლება წარსული წყენები დავიწყებას მიეცეს.
თანამდროვე მეცნიერთა თეორიები
ევოლუციურ ფსიქოლოგიაში მოღვაწე მეცნიერის სატოში კანაზავას აზრით ჯგუფებს შორის კონფლიქტის უმთავრესი მიზეზი შესაძლოა ქალთა რეპროდუქციასთან იყოს დაკავშირებული. მან აღმოაჩინა, რომ პოლიგინია ერთი-ორად ზრდის სამოქალაქო ომების წარმოშობის შანსს, თუმცა არა სახელმწიფოთაშორისი ომების წამოწყების ალბათობას. კრისტიან გლედიში ეთნიკურ ჯგფებისა და პოლიგინიის კავშირს სამოქალაქო ომების ზრდაში ვერ ხედავს და თეორიას სათუოდ ხდის. მისი აზრით მიზოგინია მეტად ხსნის სამოქალაქო ომების წარმოშობის ალბათობას ვიდრე პოლიგინია. მათ აღმოაჩნიეს რომ ქალების როლი და მათი გაზრდილი უფლებები ნაკლებ სამოქალაქო დაპირისპირებებს განაპირობებენ და ლეგალური პოლიგამიის შესაძლებლობები მხოლოდ ქალთა უფლებების სიძლიერეზეა დამოკიდებული.
პოლიტიკური მეცნიერებების მკვლევარი ელისაბეთ ვუდი, იელის უნივერსიტეტიდან, სამოქალაქო ომში ამბოხებულებისა და მათი მხარდაჭერებების მოტივაციებზე საუბრობს. მისი მტკიცებით, რომელიც სალვადორის სამოქალაქო ომზე დაკვირვებით არის განპირობებული, წინააღმდეგობრივი ჯფუფების არსებობისთვის ტრადიციული მოძღვრება სიხარბესა და წყენაზე არ არის ეფექტური ახსნა. სანაცვლოდ, ის ამტკიცებს, რომ ათასობით მოქალაქისთვის (ძირითადად სალვადორის პროვინციებიდან) „ემოციური ჩართულობა“ და „მორალური ვალდებულებები“ იყო მთავარი მიზეზი იმისა, თუ რატომაც ემხრობოდნენ ისინი ფარაბუნდო მარტის ნაციონალური თავისუფლების ფრონტს, მიუხედავად იმისა რომ ჩართულობა შეიცავდა სხვადასხვა სახის მაღალ რისკების და ფაქტობრივად არ იყო მოსალოდნელი პირადი სარგებლის გამორჩენა. ვუდი ყურადღებას ამახვილებს იმაზე, რომ სამოქალაქო ომი აჩენს ღირებულებას, რომლითაც იღჭურვებიან ამბოხებულები, ისინი მოწოდებულები არიან შეცვალონ სოციალური ურთიერთობები. სალვადორის მაგალითზე ის იყენებს ტერმინს „წარმომადგენლობისგან მინიჭებული სიამოვნება“.
სამოქალაქო ომების ხანგრძლივობა
მკვლევართა ნაწილი, სამოქალაქო ომებს თანამედროვე ისტორიაში სამ ნაწილად ყოფს. XIX საუკუნის ევროპაში სამოქალაქო ომების მასშტაბები საგრძნობლად დაეცა, დიდწილად სამოქალაქო ომების ხასიათის გამო. მათი ძირითადი მიზანი, ცენტრალურ ხელისუფლებასთან ძალაუფლებისთვის ბრძოლაა, რაც იმ პერიოდში რთული ამოცანა იყო, რადგან ცენტრალური ხელისუფლებები ძლიერები იყვნენ, ხოლო მეზობელი ქვეყნები ერთმანეთს მხარს უჭერდნენ. მეორე მსოფლიო ომიდან მოყოლებული სამოქალაქო ომების ჭრილში XIX საუკუნის მაჩვენებლები გაიზარდა, რადგან პოსტკოლონიალური ქვეყნები მეორე მსოფლიო ომში დიდი ძალებით იყვნენ ჩართულნი, შესაბამისად დიდი დანაკარგებიც განიცადეს. ზოგადად, ისეთ ქვეყნებში, სადაც ხელისუფლება მყიფეა, დიდია ალბათობაა გაჩნდეს სამოქალაქო ომები.
XIX საუკუნე და XX საუკუნის დასაწყისი
thumb|[[ფინეთის სამოქალაქო ომის დროს „თეთრების“ მიერ დაარსებული საარტილერიო სკოლა, 1918]] XIX საუკუნესა და XX საუკუნის დასაწყისში სამოქალაქო ომების ხანგრძლივობა მოკლე იყო. 1900 წლიდან 1944 წლამდე მათი საშუალო ხანგრძლივობა საშუალოდ წელიწადს ან წელიწადნახევარს გრძელდებოდა. მეამბოხეები, რომლებიც დედაქალაქის სწრაფ ალყას ვერ უზრუნველყოფდნენ და მასზე კონტროლს ვერ მოიპოვებდნენ სწრაფადვე უძლურდებოდნენ და მარცხდებოდნენ. მაგალითად 1871 წელს მომხდარი პარიზის კომუნის ბრძოლა, რომელიც ძალიან სწრაფად მორჩა, რადგან ჯარებმა ვერსალის სასახლეში მხარდაჭერა მთავრობას გამოუცხადეს და ომიც დასრულდა. არასახელმწიფოებრივი სუბიექტებისთვის სუვერენულობის ნიშნების მინიჭება XVII-XIX საუკუნეებში ხელს უწყობდა სამოქალაქო ომების წარმოშობის რისკების შემცირებას. მაგალითად, ბარბაროსთა სანაპიროების მეკობრეები აღიარებულნი იყვნენ, როგორც დე ფაქტო სახელმწიფო, მათი ძლიერი სამხედრო შესაძლებლობების გამო, ამიტომაც ბარბაროსთა სანაპიროს მეკობრეებს არ უწევდათ ოსმალეთის იმპერიის წინააღმდეგ აჯანყება, რადგან მათ ნომინალური სახელმწიფოებრიოობა გააჩნდათ. საპირისპიროდ, ვირჯინიისა და მასაჩუსეტსის შტატებს აშშ-ში არ გააჩნდათ სუვერენიტეტი, მაგრამ პოლიტიკური და ეკონომიკური დამოუკიდებლობის, აგრეთვე სუსტი ფედერალური კონტროლი, აჩენდა განცალკევებაზე ფიქრის ნაკლები სტიმულს.